Diari Oficial de la Generalitat Valenciana


Sumari del DOGV 5232, del 03-04-2006 (2006/3219)

ACORD de 2 de febrer de 2006, de la Comissió Territorial d'Urbanisme de València, relatiu a l'Homologació modificativa sectorial del sòl apte per a urbanitzar d'ús industrial, de les normes subsidiàries de planejament municipal de Buñol.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5232

Data del DOGV
:   03-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3219


Data del document
:   02-02-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Buñol
    * pla d'urbanisme

ACORD de 2 de febrer de 2006, de la Comissió Territorial d'Urbanisme de València, relatiu a l'Homologació modificativa sectorial del sòl apte per a urbanitzar d'ús industrial, de les normes subsidiàries de planejament municipal de Buñol. [2006/X3219]  
Vist l'expedient remés per l'Ajuntament de Buñol, relatiu a l'homologació modificativa sectorial del sòl apte per a urbanitzar d'ús industrial, de les normes subsidiàries de planejament municipal, es destaquen els següents antecedents i fonaments jurídics:  
Antecedents  
U. El projecte es va sotmetre a informació pública per acord plenari de l'Ajuntament en sessió celebrada el dia 27 de novembre de 2001, i durant el pertinent període d'exposició pública no es van presentar al·legacions.  
Havent-se sol·licitat informes de distints organismes sectorials, i a la Comissió Territorial d'Urbanisme, el document va ser aprovat provisionalment pel mateix òrgan en data 30 d'octubre de 2002, una vegada incorporades algunes de les indicacions plantejades en els diferents informes evacuats.  
Dos. El projecte consta de memòria, plànols d'informació, plànols d'ordenació i estudi d'impacte ambiental.  
Tres. L'objecte del projecte és l'homologació modificativa del conjunt del sòl apte per a urbanitzar d'ús industrial pendent de desenvolupar al municipi després de l'execució del Pla parcial Industrial el Pla i la suspensió per part de l'òrgan autonòmic del Pla parcial industrial La Solana.   
El projecte inicialment presentat d'homologació pretenia una sèrie de modificacions al planejament general que resumidament són:  
1) Redelimitació del sector desclassificant un total de 51.500 m² del sòl apte per a urbanitzar corresponents d'un costat a la zona de domini públic de la via de servei corresponent a l'autovia Madrid . València amb una superfície de 32.000 m² classificant-lo com a sòl no urbanitzable infraestructura viària i d'un altre costat a una superfície de 19.500 m² ocupats per la Rambla del Gall classificant-lo com a sòl no urbanitzable especial protecció llit.   
2) La generació d'una solució definitiva dels accessos amb la carretera N-III.   
Així mateix, es prenen en consideració altres infraestructures que afecten el sector com el traçat del tren d'alta velocitat .concretament una de les alternatives assenyalades en el Estudi informatiu del Projecte de la línia d'alta velocitat Madrid.Castella la Manxa.Comunitat Valenciana.Regió de Múrcia.Tram Madrid-Albacete-València.  
3) Reclassificació de 203.300 m² de sòl no urbanitzable en sòl apte per a urbanitzar, justificat en la pèrdua d'aquest tipus de sòl per l'execució d'infraestructures municipals, com també en la necessitat fer viable el major cost de les infraestructures imposades per les administracions sectorials.  
4) S'inclou la modificació dels articles 226 i 226 bis de les normes urbanístiques de les normes subsidiàries, definint les condicions del sòl urbanitzable industrial, prohibint el magatzematge o utilització de residus tòxics, com també del sòl urbanitzable terciari.  
5) Sectorització del sòl urbanitzable industrial per a la posterior ordenació detallada mitjançant pla parcial, establint tres sectors  
. El sector 2: Amb una superfície de 431.655 m², situat a l'oest.  
. El sector 3: Amb una superfície de 356.735 m² situat al centre i est.  
. El sector 4: Amb una superfície de 112.410 m² situat a l'est.  
6) Establiment d'una única àrea de repartiment coincident amb tot el sòl urbanitzable industrial, corresponents als tres sectors delimitats (900.800 m²), incloent també el sòl dotacional públic no inclòs en cap dels tres sectors com són els equipaments PID-8 amb 4.000 m² i el PID-9 amb 8.000 m², la qual cosa totalitza una superfície de 912.800 m².   
Prenent un índex d'edificabilitat bruta de 0,55 m²/m² que estableixen les normes subsidiàries vigents per al sòl apte per a urbanitzar industrial s'obté una edificabilitat màxima de 471.225 m² sostre, sent l'aprofitament tipus de 0,516 m²/m².  
7) En l'homologació s'estableixen les condicions que hauran de satisfer les actuacions integrades perquè siga possible la seua programació i la incorporació al context urbanitzat del territori.   
8) Es garantirà l'execució dels accessos previstos. Si en algun sector es preveu més d'una unitat d'execució necessàriament hauran de garantir-se seqüencialment l'execució de la xarxa primària viària de connexió.   
Així mateix es garantirà la connexió amb l'estació depuradora existent Llano o l'execució d'una nova EDAR.  
Quatre. Durant la tramitació del primer expedient presentat es van sol·licitar informes als organismes següents:   
. Divisió de carreteres de la COPUT.  
. Direcció General de Transports de la COPUT.  
. Demarcació de carreteres del Ministeri de Foment.  
Per part del Servei de l'Oficina del Pla de carreteres de la COPUT es va emetre un informe favorable, amb data 1 de març de 2002, al document en exposició pública.  
La Direcció General de Transports, amb data 13 de maig de 2002, va emetre informe desfavorable, el document en exposició pública.  
Amb data 20 d'octubre de 2004, s'emet nou informe per la Direcció General de Transports en el sentit següent:  
.Vista la documentació incorporada a l'abril de 2004 a l'expedient de referència, en tràmit en el Servei Territorial d'Urbanisme de València, i en relació amb allò que s'ha assenyalat en l'anterior informe d'aquest servei de data 13 de maig de 2002, s'informa:  
Primer. Es constata que han sigut esmenades les deficiències relatives a la delimitació efectuada de les zones de policia ferroviària.  
Segon. En relació amb les necessitats de connexió del sector 4 i com s'assenyalava en l'informe anterior, el seu àmbit queda desconnectat del terme municipal, i fins i tot de la zona industrial sector 3 per la línia ferroviària d'alta velocitat. A aquest respecte l'esquema de circulacions incorporat a l'expedient no permet analitzar la viabilitat de la intercomunicació amb aquest sector 3, per la qual cosa no es considera assegurada la necessària accessibilitat del sector..  
En conclusió, es manté el caràcter desfavorable de l'informe anteriorment emés fins que no s'asseguren unes condicions adequades d'accessibilitat a l'àmbit del sector 4, sense perjudici a més de la consideració d'allò que s'ha assenyalat en aquest informe en relació amb els usos a establir en la zona de servitud ferroviària.  
En aquest informe de 13 de maig de 2002, en relació als usos a establir en la zona de servitud ferroviària, s'indicava el següent;  
.Pel que fa a la zona de servitud (20 m des de l'aresta exterior de l'explanació), i amb l'objecte de minimitzar els impactes paisatgístics i sonor haurà d'establir-se en ella, a manera de .matalàs verd., una zona verd en què es disposaran els elements vegetals i apantallaments acústics necessaris que permeten atenuar els esmentats impactes. Aquestes plantacions i apantallaments a executar, seran a càrrec del propietari del sector a desenvolupar, entrant a formar part aquesta zona de servitud del sòl dotacional del municipi. De la mateixa manera anirà a càrrec del propietari la construcció del tancament de la plataforma ferroviària exigit d'acord a l'art. 290 del ROTT..  
Amb data 23 de juliol de 2002 la Direcció General de Ferrocarrils del Ministeri de Foment, va emetre un informe favorable sobre la separata del projecte d'homologació, atés que s'arreplegaven les distàncies de 8, 20 i 50 m mesurades des de l'aresta exterior de l'explanació.  
Cinc. En data 23 de febrer de 2004, la Direcció General de Gestió del Medi Natural de Conselleria de Territori i Habitatge, va dictar declaració d'impacte ambiental favorable, amb una sèrie de condicionants.  
Dels citats condicionants, en aquest moment procedimental cal destacar els següents:  
I. S'haurà de presentar davant de la Comissió Territorial d'Urbanisme de València l'informe sol·licitat a la Direcció General de Política lingüística i Patrimoni Cultural Valencià sobre la possible afecció del projecte a béns immobles d'interés cultural.  
II. Prèviament a l'aprovació definitiva del pla parcial que desenvolupe detalladament el sector 2, l'Ajuntament de Buñol haurà de remetre a la Direcció General de Gestió del Medi Natural una còpia de l'esmentat document com també un projecte de restauració de l'antiga pedrera inclosa en l'àmbit d'aquest sector, juntament amb una còpia de l'autorització d'aquest l'òrgan competent, a l'efecte de que s'emeta per part d'aquesta Direcció General una resolució sobre la idoneïtat de la solució proposada en relació amb l'ordenació urbanística d'aquest sector. Aquesta exigència haurà de quedar recollida en la fitxa de planejament d'aquest sector.  
III. Pel que fa al desviació dels barrancs interiors a l'àmbit objecte de l'homologació, les fitxes de planejament dels sectors 2 i 3 hauran de preveure la necessitat obtenir un informe emés per la Confederació Hidrogràfica del Xúquer sobre la idoneïtat del nou traçat proposat i la solució constructiva plantejada a aquest efecte.  
IV. Així mateix, les fitxes de planejament dels sectors 2 i 3 hauran de contenir la condició que els plans parcials que desenvolupen detalladament aquests sectors preveuen l'afecció que comporta la presència de la línia elèctrica de 400 KV, quant a la limitació per a determinats usos i construccions en la zona de protecció d'aquesta.  
Sis. Per part de la Demarcació de Carreteres de l'Estat del Ministeri de Foment es va emetre informe desfavorable, al febrer de 2002, el document que va ser exposat al públic, posteriorment amb data 24 de juliol de 2002 s'emet un informe del tenor següent:  
1) . Aquest Servei es reitera en l'apartat 1r, 4t, 7é i 8é de l'informe emés amb data eixida 19/02/02 R. núm. 592 (del qual s'adjunta fotocòpia).  
2) A la vista de l'escala 1:200 emprada per a la grafia dels plànols remesos, no s'aprecia clarament que es deixa fora de l'actuació la zona de domini públic (3 metres mesurats a partir de l'aresta exterior de l'explanació de la via de servei de la A-3).  
3) A la vista de les glorietes i accessos projectats l'informe favorable d'aquest servei estarà condicionat a l'autorització que, si és el cas, emeta la Direcció General de Carreteres del Ministeri de Foment,  
4) A la vista del plànol núm. 3 i respecte als col·lectors projectats, aquests hauran de projectar-se fora de la zona de servitud de la mencionada autovia (25 metres mesurats des de l'aresta exterior de l'explanació). Els encreuaments projectats hauran de ser prèviament autoritzats per aquest Servei de Conservació i Explotació tenint en compte que el sistema d'execució d'aquests serà per perforació horitzontal (talp).  
5) Independentment de les fases en què s'executen els sectors s'hauran d'executar simultàniament les obres de l'esmentada via PRV5 i les rotondes PRV2 i PRV, i els seus ramals de connexió amb el sistema viari existent pertanyent a la xarxa de carreteres de l'Estat.  
6) L'Ajuntament haurà de presentar per escrit en aquest servei el vistiplau de PREVALESA respecte a la idoneïtat dels accessos previstos a aquesta empresa en funció de les característiques especials dels transports que accedeixen a aquesta.  
7) Hauran de remetre a aquest servei els projectes d'urbanització dels sòls aptes per a urbanitzar per a comprovar el compliment de l'art. 94 del vigent Reglament general de carreteres (BOE 23/09/94).  
8) En el projecte d'urbanització definitiu s'haurà de preveure que el trenat entre el ramal en la glorieta PRV3 i l'entrada a l'estació de servei existent serà com a mínim de 100 metres.  
Per tot el que exposa anteriorment aquest servei no tindria inconvenient a informar favorablement el que sol·licita quan es complisca per part de l'Ajuntament de Buñol allò que s'ha exposat en els punts 1r i 6é d'aquest informe..  
L'esmentat informe emés amb data eixida 19/02/02 R. núm. 592, en els apartats 1r, 4t, 7é i 8é, indicava el següent:  
. 1r. A fi de millorar la seguretat viària del marge esquerre de l'autovia A-3 (és a dir sentit Madrid) i prèviament al desenvolupament del sòl apte per a urbanitzar s'haurà d'executar la via de servei autoritzada per aquesta demarcació a Preindustrializados Pretensados de Levante, SA, amb data eixida 16.01.01 registre núm. 310.  
. 4t. A la vista del plànol núm. 3 i respecte als col·lectors projectats, aquests hauran de projectar-se fora de la zona de servitud de l'autovia esmentada (25 m mesurats des de l'aresta exterior de l'explanació). Els encreuaments projectats hauran de ser prèviament autoritzats per aquest Servei de Conservació i Explotació tenint en compte que el sistema d'execució d'aquests serà per perforació horitzontal (talp)  
. 7è. Respecte a les instal·lacions de subministrament elèctric, telefonia i gas s'haurà de sol·licitar la corresponent autorització a aquest servei, havent de complir el que preveu l'art. 94 del vigent Reglament general de carreteres.  
. 8é. El sistema de recollida de pluvials no podrà abocar al sistema de drenatge de l'autovia A-3.  
Set. L'Homologació estableix els elements pertanyents a la xarxa primària, i són els següents:  
. Dins de la xarxa primària estructural supramunicipal s'inclou:  
De comunicacions:  
. PRV-1: Autovia Madrid-València.  
. PRV-2: Accés nord a via de servei .rotonda d'enllaç-.  
. PRV-3: Accés sud a via de servei .rotonda d'enllaç-.  
Dins d'aquest apartat, en la memòria, se cita la línia fèrria d'alta velocitat, però sense determinar-se com a tal en els plànols.  
D'infraestructures:  
. Xarxa de Transport d'Energia Elèctrica: dues línies d'alta tensió de 400 KV i de 66 KV que incideixen en el sector.  
. Xarxa de distribució de gas natural: Discorre fora de l'àmbit del sector però per la seua importància s'inclou en aquest capítol.  
. Xarxa de telefonia: discorre soterrada pel nord de la N-III, per la seua zona de servitud, disposant de xarxa coaxial i fibra òptica des de Madrid a València.   
. Dins de la xarxa primària estructural municipal:  
De comunicacions:  
. PRV-4: Viari intern al sector que discorre paral·lelament a l'autovia pel nord del sòl urbanitzable industrial.  
. PRV-5: viari intern al sector que discorre paral·lelament a l'autovia pel sud del sòl urbanitzable industrial  
. PRV-6: viari intern al sector que discorre transversalment actuant com divisòria entre els sectors 3 i 4 mencionats anteriorment.   
D'infraestructures:  
. Xarxa de proveïment d'aigua: PID-5 Pozo Vallejo i PID-6 Depòsits d'aigua.  
. Xarxa de sanejament: PID-8 estació depuradora EDAR Llano, PID-9 estació depuradora EDAR Solana, PID-10 col·lector sanejament Llano i PID-11 col·lector sanejament Solana.   
D'altra banda, el projecte inicial delimitava tres sectors definitoris d'àmbits mínims de planejament de desenvolupament:  
A. El sector 2 amb una superfície de 431.655 m². S'hi inclou la xarxa primària viària PRV-2, PRV-4 (parcialment), i PRV-6 amb una superfície total de 17.200 m².   
Així mateix, s'hi adscriu la infraestructura primària PID-8 amb 4.000 m² de superfície.  
B. El sector 3 amb una superfície de 356.735 m². S'hi inclou la xarxa primària viària PRV-3, PRV-4 (parcialment) i PRV-5 amb una superfície total de 26.825 m².  
Així mateix s'hi adscriu la infraestructura primària PID-9 amb 8.000 m² de superfície.  
En els sectors 2 i 3, s'ubiquen, en l'actualitat, diverses indústries.   
C. El sector 4 amb 112.410 m². En la memòria s'indica que limita amb la infraestructura primària ferrocarril, que el separa del sector 3. No obstant això, segons plànols aquesta infraestructura està dins del mateix àmbit del sector 4, i de la seua quantificació.  
Vuit. El director general d'Urbanisme i Ordenació Territorial, amb un informe previ de la Comissió Informativa de la Comissió Territorial d'Urbanisme, va emetre, amb data 15 de març de 2002, informe desfavorable en relació amb al Projecte inicial d'homologació modificativa del SAU d'ús industrial del municipi de Buñol, havent d'omplir-se els punts següents:  
. Adequació de la zona de protecció de la infraestructura ferroviària el traçat del qual s'inclou en l'àmbit.  
. Eliminació del sector 4, atesa la seua inviabilitat funcional respecte d'accessos i comunicacions amb les zones confrontants.  
. Com a conseqüència del punt anterior s'haurà de refer el càlcul de l'aprofitament tipus de l'àrea de repartiment plantejada.  
. Esmena de tots els aspectes indicats en l'informe de carreteres del Ministeri de Foment.  
Nou. Amb data 7 d'abril de 2004, l'Ajuntament de Buñol presenta còpia de la sol·licitud de prospecció arqueologia interessada, realitzada a la Direcció General de Política Lingüística i Patrimoni Cultural Valencià.  
Deu. En conseqüència, la Comissió Territorial d'Urbanisme, en sessió celebrada el 29 d'octubre de 2004, va acordar suspendre l'homologació modificativa sectorial del sòl apte per a urbanitzar industrial de les normes subsidiàries de Buñol, pel que fa als sectors 2 i 3, fins que s'incorporen les qüestions indicades en el cos d'aquest informe, es recalcule l'aprofitament tipus, i es realitze un estudi global hidrològic de les condicions de drenatge i denegar la delimitació del sector 4 pels motius exposats.  
Onze. Amb data 13 de juny de 2005, té entrada en aquest Servei nova documentació del projecte de referència, aprovada pel Ple de l'Ajuntament en data 31 de maig de 2005, i corregida de conformitat amb l'esmentat acord de la Comissió Territorial de 29 d'octubre de 2004.  
Respecte a aquesta nova ordenació s'han sol·licitat informes.  
Dotze. La Demarcació de Carreteres de l'Estat del Ministeri de Foment emet nou informe, en sentit favorable, de data 28 de novembre de 2005, que té entrada en aquest Servei el 22 de desembre, supeditat al compliment per part de l'Ajuntament de Buñol d'allò que s'ha exposat en aquest informe:  
1r. La solució d'accessos coincideix amb la informada favorablement per aquest Servei amb data eixida 16.01.01 R. núm. 310 en el que es va autoritzar la via de servei executada per Prevalesa (actualment Pacadar). Aquest informe favorable dels accessos queda condicionat a la tramitació que fixa l'article 104 del Reglament general de carreteres i la resolució de la qual, d'autorització o denegació segons siga procedent, competeix al director general de carreteres.   
2n. Per a l'execució de la glorieta denominada PRV2 s'haurà de disposar amb informe favorable exprés de Prevalesa, per comportar una modificació dels accessos actuals a les seues instal·lacions.  
3r. Hauran de remetre a aquest Servei els projectes d'urbanització dels sòls aptes per a urbanitzar per a comprovar el compliment de l'art. 94 del vigent Reglament general de carreteres (BOE 23/09/94).  
4t. S'haurà de desclassificar una franja de sòl de 25 metres paral·lela a les glorietes denominades PRV2 i PRV3. Alternativament serà admissible la seua ordenació com a zones verdes no computable, en previsió de futures modificacions de l'enllaç o les seues connexions.  
5è. S'haurà d'excloure, si existeixen, les parcel·les de titularitat estatal conseqüència de l'expropiació de restes de parcel·la no ocupades per vials.  
6è. En compliment de l'art. 25 de la Llei 25/88, de 29 de juliol, de carreteres es fixara la línia límit d'edificació a 50 metres de l'aresta exterior de la calçada.   
7è. En la porció de sòl pertanyent al sector 2, situat en el marge dret de l'autovia a-3 s'haurà d'ordenar com a zona verda la franja de 25 metres situada juntament amb l'autovia, tot això sense perjudici de la situació de la línia limit d'edificació esmentada en l'apartat 6é d'aquest informe.  
8è. No es podran abocar aigües pluvials procedents de l'actuació urbanística que ens ocupa a elements de drenatge pertanyents a la xarxa de carreteres de l'Estat.  
9è. Respecte a la presentació dels projectes d'urbanització esmentats en el punt 3r d'aquestel present informe, fer constar que s'haurà de sol·licitar autorització expressa d'aquest Servei de Conservació i Explotació per a l'execució d'encreuaments i per a lelismops de conduccions i línies elèctriques, tenint en compte el compliment de l'esmentat art. 94 del vigent Reglament general de carreteres.  
10. Hauran de disposar amb informe favorable de la Direcció General de Ferrocarrils en què respecta al traçat de l'AU en l'entorn de la zona a urbanitzar.  
11. Hauran de realitzar-se les modificacions de planejament necessàries per a preservar els denominats corredors 4 i 5 de l'Estudi informatiu de la circumval·lació exterior de València a fi de garantir l'execució d'una futura autopista alternativa a la a-3 de connexió amb la nova circumval·lació. Els citats corredors figuren en la memòria-resum que serà remesa pel Ministeri de Medi Ambient a l'Ajuntament de Buñol..  
Tretze. Amb data 25 de novembre de 2005, té entrada en aquest Servei dos exemplars addicionals de l'últim projecte presentat el 13 de juny de 2005.   
Catorze. Amb data 16 de desembre de 2005, es presenta per l'Ajuntament davant aquest Servei Territorial informe de l'Arquitecte municipal en sentit favorable a l'escrit presentat per Prevalesa, SA, com també còpia d'aquest, pel que presta la seua conformitat a l'execució de la glorieta denominada PRV2, en compliment del condicionant 2n de l'informe emés per la demarcació de carreteres de l'Estat.   
Quinze. Amb data 22 de desembre de 2005, té entrada en aquest Servei Territorial d'Urbanisme nova documentació remesa per l'Ajuntament per a la seua incorporació a l'expedient, conformada per l'annex núm. III denominat justificació del compliment dels condicionants de l'informe de la Demarcació de Carreteres de l'Estat de 28 de novembre de 2005.   
Setze. Amb data 23 de desembre de 2005, es remet estudi hidrològic al Servei d'Ordenació Territorial, rebent-se informe favorable al mateix el 30 de desembre, amb el següent tenor literal;  
.El polígon industrial La Solana no es troba afectat per risc d'inundació del PATRICOVA..  
Dèsset. Amb data 23 de gener de 2005, l'arquitecte municipal de Buñol presenta en aquest Servei Territorial, informe favorable de caràcter parcial, de data 4 de gener de 2006, emés per la Demarcació de Carreteres de l'Estat, del següent tenor;  
.Vista i examinada la documentació presentada en aquest Servei de Conservació i Explotació per part d'aquest ajuntament, amb data entrada 16/12/05 i 30/12/05, aquest Servei es reitera en l'informe favorable emés amb data eixida 28.11.05, fent constar que s'ha complit per part d'aquest ajuntament (a la vista de la ultima documentació presentada en la dates esmentades anteriorment) allò que s'ha expressat en el punt 2n de l'esmentat informe..  
Dívuit. Amb data 23 de gener de 2005, té entrada en aquest Servei, informe favorable, de data 20 de gener de 2006, emés per la D. G. de Transports, de la Conselleria d'Infraestructures i Transport, del següent tenor;  
.Vista la documentació incorporada al desembre de 2005,... I en relació amb allò que s'ha assenyalat en l'últim informe d'aquest Servei de data 20 d'octubre de 2004, es constata que han sodi esmenades les deficiències relatives tant a les necessitats de connexió dels sectors com a l'accessibilitat d'aquests.  
Per consegüent, s'emet un informe favorable a l'homologació modificativa sectorial del SAU Industrial de les normes subsidiàries de Buñol..  
Dènou. Amb registre d'eixida de 25 de gener de 2006, el Ministeri de Foment, Demarcació de Carreteres de l'Estat en la CV, remet informe favorable a la totalitat del projecte, que, en essència, estableix el següent;  
.Vista i examinada la documentació presentada en aquest Servei de Conservació i Explotació per part de l'Ajuntament de Buñol amb data entrada de 10.01.06, en relació amb l'epigrafia en l'assumpte, i vistes les modificacions reflectides en l'esmentada documentació, aquest Servei emet un informe favorable al projecte referenciat en l'assumpte..  
Vint. Buñol disposa de normes subsidiàries de planejament municipal tipus B aprovades definitivament per la Comissió Territorial d'Urbanisme en data 1 de juny de 1987, que han sigut objecte de diverses modificacions puntuals.  
Vint-i-u. La Comissió Informativa de la Comissió Territorial d'Urbanisme de València, en sessió celebrada el 26 de gener de 2006, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que estableix l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en endavant, LRAU), i en el punt III de la Instrucció de planejament 1/96, de 23 de gener, sobre l'homologació de plans d'urbanisme a la Llei reguladora de l'activitat urbanística.  
Segon. La documentació està completa, a l'efecte del compliment del que preceptua l'article 27 de la LRAU i en l'apartat II.9 de la Instrucció de planejament 1/96.  
S'ha eliminat la delimitació del sector 4, atesa la seua inviabilitat funcional respecte d'accessos i comunicacions amb les zones confrontants, i se'n proposa la desclassificació com a sòl urbanitzable en el nou pla general en tramitació.  
S'han incorporat a les fitxes de planejament dels sectors 2 i 3, els condicionants indicats en l'informe de la declaració d'impacte ambiental.  
S'ha presentat nou document, l'annex núm. III, justificatiu del compliment dels condicionants de l'informe de la Demarcació de Carreteres de l'Estat de 28 de novembre de 2005.   
S'ha emplenat en la fitxa del sector 3 el que s'ha indicat en l'informe de la Direcció General de Transports, respecte dels usos que s'han d'establir en la zona de servitud ferroviària del TAV.  
La infraestructura ferroviària, es preveu i quantifica com a xarxa primària.   
En la fitxa de planejament del sector 3 s'ha inclòs la xarxa primària viària denominada PRV5.  
Amb data 14 d'octubre de 2003 es va sol·licitar informe la Direcció General de Política Lingüística i Patrimoni Cultural Valencià sobre la possible afecció del projecte a béns immobles d'interés cultural, en compliment de l'informe de la declaració d'impacte ambiental, si bé segons els resultats de la prospecció arqueològica de l'àrea objecte d'homologació no afecta cap bé.   
S'ha recalculat l'aprofitament tipus de l'àrea de repartiment, comprenent aquesta una superfície de 793.865 m² coincident amb la del sector, resulta un A.T. De 0,55 m² sostre/m² sòl.   
En resum, les dades més rellevants de l'expedient d'homologació els següents;  
Finalment, es fan les consideracions següents;  
1. S'ha detectat discordança en les superfícies dels sectors que figuren en les fitxes de planejament i la part escrita de l'expedient, sent les correctes les de les fitxes, per la qual cosa s'haurà de corregir aquesta circumstància.  
2. S'haurà de presentar un text refós, degudament diligenciat de l'homologació, a l'efecte d'articular l'expedient en un únic document i de procedir, per aquesta Administració, a la publicació de l'aprovació definitiva de l'expedient de referència i visat del projecte.  
3. El sòl del sector 4, exclòs de l'àmbit de l'homologació, haurà de figurar en el text refós com a sòl no urbanitzable.  
Tercer. Les determinacions contingudes en l'homologació s'ajusten al que estableix el punt II.9 de la Instrucció de planejament 1/96 i es consideren correctes des del punt de vista de les exigències de la política urbanística i territorial de la Generalitat.  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis de menys de 50.000 habitants, de conformitat amb el que disposa l'article 39 de la LRAU, per remissió de la disposició transitòria primera, apartat 2 de l'esmentat text legal, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix, la Comissió Territorial d'Urbanisme, en sessió celebrada el 2 de febrer de 2006 acorda:  
Aprovar definitivament l'homologació modificativa sectorial del sòl apte per a urbanitzar d'ús industrial de les normes subsidiàries de planejament de Buñol, amb la condició d'obtenir informe favorable de la Direcció General de Patrimoni, amb caràcter previ a l'inici de les obres d'urbanització; classificar com a sòl no urbanitzable el sòl del sector 4 no homologat, com també presentar un Text refós que incorpore les consideracions contingudes en el fonament de dret segon in fine.  
Contra aquest acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de rebut d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de rebut d'aquesta notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no cabrà interposar recurs en via administrativa. Això no obstant, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puguen exercitar qualsevol altre recurs o acció que crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme l'autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 2 de febrer de 2006.. El secretari de la Comissió Territorial d'Urbanisme: Alvaro Aleixandre Ortí.